Nord-ueste d'Anglaterra

O Nord-ueste d'Anglaterra (en anglés North West England) ye una d'as nueu rechions oficials d'Anglaterra. Tien una población de 6.853.200 habitants y ye formata por cinco condatos: Cumbria, Lancashire, Gran Manchester, Merseyside y Cheshire.

A rechión d'o Nord-ueste d'Anglaterra muga a l'ueste con a mar d'Irlanda, a l'este con os Peninos, a o norte con os Borders escoceses, y a o sud con Galas. O punto mas alto d'a rechión ye Scafell Pike, en Cumbria, que antimás ye o pico mas alto de tota Anglaterra con una altaria de 978 m.

As dos arias metropolitanas mas grans, centratas en as ciudaz de Liverpool y Manchester, ocupan a parti sud d'a rechión y son as comarcas con mayor población. O norte d'a rechión, incluyindo o norte de Lancashire y Cumbria, ye una zona mas que mas rural.

Categoría:Rechions d'Anglaterra